open-index/open-wikipedia-markdown huggingface dataset:
श्रीधर वर्मन

प्राचीनकाल से ही सागर जिला मध्य भारत के महत्वपूर्ण इलाकों में शामिल रहा है और यहां कई शासक हुए हैं। ऐतिहासिक साक्ष्‍यों के अनुसार सागर का प्रथम ऐतिहासिक शासक श्रीधर वर्मन था। ईसा पश्चात चौथी शताब्दी के प्रारंभ में उत्तर भारत में गुप्त वंश की राजनैतिक सर्वोच्चता स्थापित हुई। इस वंश की राजधानी पाटलिपुत्र थी। 

चंद्रगुप्त के स्वनामधन्य पुत्र समुद्रगुप्त ने शस्त्र-बल से मध्य भारत और दक्षिण भारत तक अपना आधिपत्य स्थापित करते हुए अनेक राजाओं को हराया। उसके इलाहाबाद में मिले स्तंभों से ज्ञात होता है कि कुछ शकों और मुरुंडों ने शक्तिशाली गुप्त साम्राज्‍य की आधीनता स्वीकार कर ली थी और उससे शासनपत्र प्राप्त कर अपने प्रदेशों का उपभोग करते रहे थे।

 
इस क्षेत्र में मिले विभिन्‍न पुरा साक्ष्यों के अनुसार एक पराजित शक अधिपति **श्रीधर वर्मन** भी था। उसके बारे में जानकारी देने वाले दो स्तंभों से प्रतीत होता है वह विदिशा-एरण प्रदेश पर राज्‍य कर रहा था। कनखेरा में मिले स्तंभ से प्रतीत होता है कि श्रीधर वर्मन ने अपना जीवन एक सेना अधिकारी के रूप में आरंभ किया और वह संभवत: आभीर राजा का समकालीन था। 

कालांतर में अपनी योग्‍यता के बलबूते पर श्रीधर वर्मन सामंत बना। आभीर वंश का पतन होने पर उसने अपने स्वतंत्र होने की घोषणा कर दी थी। एरण में प्राप्त दूसरे शिलालेख में उसके राज्‍यकाल के 27वें वर्ष के एक लेख में श्रीधर वर्मन का उल्लेख महाक्षत्रप तथा शकनंद के पुत्र के रूप में किया गया है।

ऐतिहासिक साक्ष्‍यों के अनुसार श्रीधर वर्मन धार्मिक प्रवृत्ति का व्‍यक्ति था। दोनों ही शिलालेखों में श्रीधर वर्मन का वर्णन धर्माविजयन अर्थात धार्मिक विजेता के रूप में किया गया है। श्रीधर वर्मन किसी अन्य धर्म का था लेकिन उसे हिंदू धर्म का पक्का अनुयायी माना जाता था। माना जाता है कि समुद्रगुप्त ने किसी बात से उत्तेजित हो उसके राज्‍य पर आक्रमण कर दिया और एरिकिना के युद्ध में उस पर निर्णायक विजय प्राप्त की।

श्रेणी:इतिहास
श्रेणी:सागर ज़िला
श्रेणी:बुंदेलखंड
श्रेणी:पश्चिमी क्षत्रप
चक्रवृद्धि ब्याज

जब समय-समय पर अभी तक संचित हुए ब्याज को मूलधन में मिलाकर इस मिश्रधन पर ब्याज की गणना की जाती है तो इसे **चक्रवृद्धि ब्याज** (compound interest) कहते हैं। जिस अवधि के बाद ब्याज की गणना करके उसे मूलधन में जोड़ा जाता है, उसे **चक्रवृद्धि अवधि** (compounding period) कहते हैं। 

इसके विपरीत साधारण ब्याज उस प्रकार की ब्याज गणना का नाम है जिसमें मूलधन (जिस राशि पर ब्याज की गणना की जाती है) अपरिवर्तित रहता है। कुछ छोटे-मोटे मामलों को छोड़कर व्यावहारिक जीवन के प्रायः सभी क्षेत्रों में चक्रवृद्धि ब्याज ही लिया/दिया जाता है

## ब्याज का गणित
:मिश्रधन = मूलधन + ब्याज

### साधारण ब्याज

: साधारण ब्याज = (164488 x 6x 7.5) / 100  
:दर = ब्याज x 100 / (मूलधन x समय)
:समय = ब्याज x 100 / (मूलधन x दर)
:मूलधन = ब्याज x 100 / (समय x दर)

### चक्रवृद्धि ब्याज
right|thumb|300px|१०००० रूपये मूलधन का ७.५ प्रतिशत वार्षिक चक्रवृद्धि ब्याज की दर से मिश्रधन। क्षैतिज अक्ष पर समय (वर्षों में) है।
चक्रवृद्धि ब्याज की गणना के लिये निम्नलिखित सूत्र प्रयुक्त होता है:

A = P\left(1 + \frac{r}{100}\right)^{nt}

जहाँ,
* P = मूलधन (प्रारम्भ में लिया/दिया/जमा किया गया धन)
* r = ब्याज की वार्षिक दर (दस प्रतिशत ब्याज दर के लिये r=०.१०)
* n = एक वर्ष में कुल ब्याज-चक्रों की संख्या
* t = कुल समय (वर्ष में)
* A = t समय बाद मिश्रधन

**उदाहरण** : रू 1,500.00 किसी बैंक में जमा किया गया। ब्याज की वार्षिक दर 4.3% है और ब्याज हर तीसरे महीने जोड़ा जाता है। छः वर्ष बाद कुल कितनी राशि हो जायेगी?

उपरोक्त सूत्र का प्रयोग करने के लिये, P = 1500, r = 4.3/100 = 0.043, n = 4, एवं t = 6:

: A=1500(1 + \frac{0.043}{4})^{4*6} =1938.84

अतः ६ वर्ष बाद मिश्रधन लगभग रू 1,938.84 होगा।

उपरोक्त सूत्र को अलग प्रकार से लिखकर ब्याज-दर, समय, या मूलधन (अथवा वर्तमान मान) की गणना की जा सकती है।

नीचे के सूत्रों में **i** ब्याज दर है और इसे वास्तविक प्रतिशत (true percentage) के रूप में लेना है। (अर्थात् 10% = 10/100 = 0.10). **FV** एवं **PV** क्रमशः भविष्य की राशि एवं वर्तमान राशि हैं। **n** कुल ब्याज-चक्रों की संख्या है।

**भविष्य में मान**,
:  FV = PV (1+i)^n\, 

भविष्य में **FV** प्राप्त करने के लिये आवश्यक वर्तमान मान,
:  PV = \frac {FV} {\left(1+i \right)^n}\,

**ब्याज दर**,
: i = \sqrt[n]{\left(\frac {FV} {PV} \right)} -1 \,
: या,
: i = \left(\frac {FV} {PV} \right)^\left(\frac {1} {n} \right)- 1

यदि **कुल ब्याज-चक्रों** की संख्या निकालना हो तो,
: n = \frac {log(FV) - log(PV)} {log(1 + i)}
इस सूत्र में लघुगणक का आधार **१०**, **e** या **कुछ भी** लिया जा सकता है।

## बाहरी कड़ियाँ
* A Simple Introduction to Compound Interest
* An Online Compound Interest Calculator
* Practice using Compound Interest Formula
* Compound interest, what it is and why you want it on your side
* Continuously compounded interest formula and calculator

श्रेणी:अंकगणित
श्रेणी:वित्त
आबचंद की गुफ़ाएँ

**आबचंद की गुफ़ाएँ** भारत के मध्य प्रदेश राज्य में सागर शहर से करीब 35 किमी पूर्व की ओर सागर-दमोह मार्ग पर स्थित हैं। लगभग एक दर्जन शैल गुफाएं हैं। ये गुफाएं गधेरी नदी की घाटी में आबचंद के रक्षित वन की घनी झाड़ियों वाले क्षेत्र में सुरक्षित हैं। इन गुफाओं में पाए गए शैल चित्रों में भी उसी प्रकार की रंगीन चित्रकारी की गई है, जैसी सिंघनपुर और आदमगढ़ में प्राप्त हुई है। सबसे बड़ी गुफा करीब 40 फुट लंबी है। यहां साल में एक बार मकर संक्रांति पर मेला लगता है जिसे गुफा मेला कहते हैं। आबचंद के शैलचित्रों में पुरामानव की लोकचित्रकला के दर्शन होते हैं। इससे सिद्ध है कि बुंदेलखंड में लोकसंस्कृति की आदिम स्थिति वर्तमान थी।
आपचॅद। आबचॅद क़ी ग़ुफाऎ ग़िरबर रेलवे स्टेश्न से ३क़िमी दूर है। य़े ग़ुफाऎ ग़देरी ऩदी क़े पानी से पहाड़ क़ट क़र बनी है।

## सन्दर्भ

श्रेणी:भारत की गुफाएँ
श्रेणी:मध्य प्रदेश का भूगोल
गढ़पहरा

thumb|right|200px| सागर के पास गढ़पहरा स्थित शीशमहल के पुरावशेष गढ़पहरा को पुराना सागर भी कहते हैं जो दांगी राज्‍य की राजधानी था। यह झांसी मार्ग पर सागर से करीब 10 किमी की दूरी पर स्थित है। । इस किले को राजा गोरखशाह सिंह दांगी ने बनवाया था, जिसमें 360 मौजे थे। दांगी शासको निहाल सिंह लीगल देव  उदयशाह आदि ने राज किया आज भी 1747 का शिलालेख  महाराजकुमार सिंह दांगी का मौजूद है।  

गढ़पहरा के अब भी कुछ ऐतिहासिक अवशेष बाकी हैं। कम ऊंचाई के क्षेत्र पर निर्मित किले के खंडहरों तक आज भी आसानी से पहुंचा जा सकता है। यहां दांगी शासकों के शीश महल के नाम से ज्ञात ग्रीष्म आवास के अवशेष भी हैं। इसका संबंध राजा जयसिंह से जोड़ा जाता है। मान्यता है कि दो सौ साल पहले राजा दंग  इसमें रहते थे।   

श्रेणी:सागर ज़िला
श्रेणी:बुंदेलखंड
सागर

* सागर (जलनिकाय) जिसे समुद्र भी कहते हैं।
* सागर शहर जो मध्य प्रदेश का एक शहर है।
* सागर ज़िला जो मध्य प्रदेश का एक जिला है।
* सागर (राजा)
सागर, मध्य प्रदेश

**सागर** (Sagar) भारत के मध्य प्रदेश राज्य के सागर ज़िले में स्थित एक नगर है। यह ज़िले का मुख्यालय भी है।

## इतिहास
सागर का इतिहास १० वीं सदी से आरंभ होता है। १० सदी में दाउवंशी ठाकुरों (यादववंशी क्षत्रिय) ने मथुरा से आकर यहां सत्ता स्थापित की थी जो १६६० तक चली ।१६६० में यहां दांगी वंश का शासन आरंभ होता है सन् १७३५ के बाद जब सागर पेशवा के आधिपत्य में आ गया, तब गोविंदराव पंडित सागर और आसपास के क्षेत्र का प्रभारी था। समझा जाता है कि इसका नाम ‘सागर’ उस विशाल सागर झील (लाखा बंजारा झील) के कारण पड़ा, जिसके किनारे नगर स्थित है।

## विवरण
सागर को स्मार्ट सिटी योजना मे शामिल किया गया है। वर्तमान में सागर जिले में 11 जनपद पंचायतें हैं। जिनके अंतर्गत 755 ग्राम पंचायतें आती हैं। 10 नगरीय निकाय हैं। सागर शहर नगर निगम की सीमा में आता है। सागर संभागीय मुख्यालय भी है। जिसके अंतर्गत 6 जिले सागर, दमोह, पन्ना, छतरपुर, टीकमगढ़ और निवाड़ी आते हैं। सागर जिले की स्थापना सन 1860 में हुई, सागर के प्रथम डिप्टी कमिश्नर केप्टिन जी एफ एस ब्राउन दिनांक 1-8-1860 से 19-9-1861 तक पदस्थ रहे,

[सागर विश्वविद्यालय] मध्यप्रदेश का पहला और देश का 16वां विश्वविद्यालय था। इसकी स्थापना 18 जुलाई 1946 को डॉ. हरीसिंह गौर ने अपनी जीवन की अर्जित सारी कमाई दान कर की थी। यह दुनिया में इस प्रकार के दान का अनूठा मामला है। इस विश्वविद्यालय को हम हम डॉ॰ हरीसिह गौर विश्वविद्यालय के नाम से जानते है। वर्ष 2009 में इसे केन्द्रीय विश्वविद्यालय का दर्जा मिल गया।

## इन्हें भी देखें
* सागर ज़िला
* डॉ॰ हरिसिंह गौर विश्वविद्यालय
* स्वामी विवेकानंद विश्वविद्यालय

## बाहरी कड़ियाँ
* सागर, भारत का हृदयस्थल

## सन्दर्भ

श्रेणी:मध्य प्रदेश के शहर
श्रेणी:सागर ज़िला
श्रेणी:सागर ज़िले के नगर
*
बीना

**बीना**, जिसे पहले **बीना-इटावा** या **इटावा** कहा जाता था, भारत के मध्य प्रदेश राज्य के बीना-इटावा जिले में स्थित एक नगर है। यह पश्चिम मध्य रेलवे का एक प्रमुख रेलवे जंक्शन, तहसील और विधानसभा निर्वाचनक्षेत्र और औद्योगिक नगर भी है। यहाँ पर एक बहुत पुरानी जीएस फ्लोर मिल है और नई आरबी एग्रो इंडस्ट्री है यह दो बड़े औद्योगिक इकाइयाँ है यहाँ पाँच वेयरहाउस और बिना रिफायनरी भी है  यह क्षेत्र मुख्यत: मध्यप्रदेश के पश्चिमोत्तरी क्षेत्र में स्थित मालवा के पठार पर स्थित है।

## भौगोलिक स्थिति
इसके भौतिक स्वरूप की विशेषता धसान, बेबस, सुनार, कोपरा और बामनेर नदियों की पाँच समानांतर घाटियाँ है। यह समुद्र तल से ६८३.४ मीटर की ऊँचाई पर स्थित है। यह क्षेत्र गंगा-यमुना के जलग्रहण क्षेत्र में स्थित है। मुख्यत: गेहूँ, धान, ज्वार, मक्का, चना, तुअर, सोयाबीन एवं तिल का उत्पादन होता है। अन्य फसले सब्जियाँ फल आदि की भी पैदावार होती है।

## बीना तेल रिफायनरी
बीना के निकट आगासौद में भारत ओमान तेल रिफायनरी की स्थापना के अतिरिक्त बिजली उत्पादन केंद्र बनाए जा रहे है। रिफायनरी के लिए कच्चा तेल गुजरात से प्राप्त होगा। उद्योगों के उप उत्पादों से अन्य सहयोगी अनुशंसी उद्योगों को कच्चा माल उपलब्ध होगा जिससे रोजगार के अवसर बनेंगे और इस इलाके का आर्थिक एवं सामाजिक विकास होगा।

मध्यप्रदेश नगर तथा ग्राम निवेश अधिनियम 1973 की धारा 4 के अंतर्गत मध्यप्रदेश शासन के आवास एवं पर्यावरण विभाग की अधिसूचना क्रमांक एफ-3/32 दिनांक 13 मई 1999 से तीन जिले (सागर, विदिशा, गुना) को मिलाकर बीना पेट्रोकेमिकल औद्योगिक रीजन घोषित किया गया है। पेट्रोलियम रिफायनरी की स्थापना का उद्देश्य इस क्षेत्र के आस-पास के क्षेत्रों में आर्थिक, सामाजिक, सांस्कृतिक, भौतिक एवं पर्यावरणीय विकास में संरक्षित समन्वय स्थापित करना, क्षेत्रीय असंतुलन, पिछड़ापन, बेरोजगारी दूर करना एवं पलायन को रोकना है। इसके साथ ही साथ ऊर्जा, यातायात एवं परिवहन, आर्थिक एवं सामाजिक सेक्टर में उच्च स्तरीय अधोसंरचनाओं को विकसित करना है।

## इन्हें भी देखें
* सागर जिला
* बीना मालखेड़ी

## बाहरी कड़ियाँ
* सागर-मध्‍यप्रदेश का हृदय
* बीना रिफायनरी अक्‍टूबर तक शुरू होगी
* बीना पेट्रोकेमिकल औद्योगिक प्रक्षेत्र पर एक नजर
* बीना रिफायनरी राष्‍ट्र को समर्पित
* बुंदेलखंड के विकास को गति देगी रिफायनरी

## संदर्भ

श्रेणी:मध्य प्रदेश के शहर
श्रेणी:सागर जिला
श्रेणी:सागर ज़िले के नगर
रहली

**रहली** (Rehli) भारत के मध्य प्रदेश राज्य के सागर ज़िले में स्थित एक नगर है। य्ह इसी नाम की तहसील का मुख्यालय भी है और एक विधानसभा निर्वाचनक्षेत्र भी है। 

## विवरण
कहावतों के अनुसार रहली को चौदहवीं शताब्दी में दाउवंशी ठाकुरों (यादववंशी क्षत्रिय)ने बसाया और यह छत्रसाल बुंदेला के राज्‍य में रहा। उसने 1731 में इसे पेशवा बाजीराव को दे दिया, फिर अंग्रेजों ने इस पर कब्जा कर लिया। इस क्षेत्र में अकूत पुरा संपदा बिखरी पड़ी है। सुनार नदी के किनारे रहली का सूर्य मंदिर‎ लोकप्रिय पर्यटन स्थल है। वहीं ढाना में दाउवंशी ठाकुर व ब्राह्मण हजारी(पाठक) घराने के राजाओं ने शासन किया। गढ़िया का निर्माण सन 1500 के पहले हुआ मूलतः ढाना में दाउवंशी ठाकुरों का शासन था। सागर जिले में एक नई तहसील जैैसीनगर भी बनाई गई है। रहली धार्मिक क्षेत्र में भी अत्यधिक महत्वपूर्ण स्थान निभाती है। यहां पर मां हरसिद्धि रानगिर एवं टिकीटोरिया मंदिर काफी चमत्कारी व प्रसिद्ध धार्मिक स्थल है जहां पर श्रद्धालु हजारों की संख्या में पहुंचते है। रहली में अनेक छोटे-छोटे उद्योग भी है जिनमें पापड़ मशीन , बीड़ी प्रिंटिंग मशीन आदि।

## परिवहन
रहली सागर-जबलपुर मार्ग पर स्थित है। यह सागर से 40 कि. मी. दूर है। यहाँ दैनिक बस सेवा उपलब्ध हैं। जो इसे आस पास के शहरों से जोड़ती है।

## इन्हें भी देखें
* सागर ज़िला
* सुनार नदी

## सन्दर्भ

श्रेणी:मध्य प्रदेश के शहर
श्रेणी:सागर ज़िला
श्रेणी:सागर ज़िले के नगर
गढ़ाकोटा

**गढ़ाकोटा** (Garhakota) भारत के मध्य प्रदेश राज्य के सागर ज़िले में स्थित एक नगर है।गढ़ाकोटा सुनार नदी के किनारे बसा है और सागर जिले की प्रमुख तहसील है। यह इसी नाम की तहसील का मुख्यालय भी है।गढ़ाकोटा में महाराजा मर्दन सिंह का प्राचीन किला मौजूद है।गढ़ाकोटा पंडित गोपाल भार्गव जी की जानी मानी गृहनगरी है।

## विवरण
गढ़ाकोटा रहली विधानसभा का हिस्‍सा है। यहां प्रतिवर्ष होने वाला रहस मेला ग्राम्‍य जीवन में रुचि रखने वाले लोगों के आकर्षण का केंद्र रहता है। यहाँ प्रसिद्ध पटेरियाजी जैन तीर्थ एवं पर्यटन क्षेत्र अवस्थित है। वर्तमान मे गढ़ाकोटा मे खेल परिसर की दृष्टि से सरदार बल्लभ भाई पटेल स्टेडियम,इन्डोर स्टेडियम,श्री गणेश मन्दिर खेल परिसर पर्यटन की दृष्टि से सुनार नदी का तट,रमना स्थित इको पर्यटन पार्क आदि अवस्थित है।यहाँ पर मर्दनसिंह जूदेव नामक राजा ने शासन किया साथ ही इस धरती ने साबूलाल जैन ,गुल्लाइ यादव जैसे महान क्रान्तिकारियों को जन्म दिया है जिन्होंने स्वतंत्रता प्राप्ति के लिए अग्रेजोँं के विरुद्ध संघर्ष करते हुये अपने प्राणो का बलिदान दे दिया था। गढ़ाकोटा पंडित श्री गोपाल भार्गव बीजेपी जो रहली विधानसभा की लगातार आठवीं बार विधायक बने है।गढ़ाकोटा में सुप्रसिद्ध भगवान जगन्नाथ की रथयात्रा महोत्सव का आयोजन भी होता है।

## इन्हें भी देखें
* सागर ज़िला

*सुनार नदी

## सन्दर्भ

श्रेणी:मध्य प्रदेश के शहर
श्रेणी:सागर ज़िला
श्रेणी:सागर ज़िले के नगर
श्रेणी:सागर ज़िले में पर्यटन आकर्षण
मुहूर्त

हिन्दू धर्म में **मुहूर्त** एक समय मापन इकाई है। वर्तमान हिन्दी भाषा में इस शब्द को किसी कार्य को आरम्भ करने की "शुभ घड़ी" को कहने लगे हैं।

अमृत/जीव मुहूर्त और ब्रह्म मुहूर्त बहुत श्रेष्ठ होते हैं ; ब्रह्म मुहूर्त सूर्योदय से पच्चीस नाड़ियां पूर्व, यानि लगभग १ घंटा  ३६ मिनट पूर्व होता है। यह समय योग साधना और ध्यान लगाने के लिये सर्वोत्तम कहा गया है।

मुहूर्त, ज्तोतिष के छः अंगों (जातक, गोल, निमित्त, प्रश्न, मुहूर्त, गणित) में से एक अंग है।

: *    जातकगोलनिमित्तप्रश्नमुहूर्त्ताख्यगणितनामानि ।
: *   अभिदधतीहषडङ्गानि आचार्या ज्योतिषे महाशास्त्रे ॥ (**प्रश्नमार्गः**) 

शुभ कार्य करने के लिए वांछित समय के गुण-दोष का विचिन्तन मुहूर्त के अन्तर्गत प्रतिपादित है।

: *   सुखदुःखकरं कर्म शुभाशुभमुहूर्त्तजं ।
: *   जन्मान्तरेऽपि तत् कुर्यात् फलं तस्यान्वयोऽपि वा ॥

वार, नक्षत्र, तिथि, करण, नित्ययोग, ग्रह, राशि -- ये मुहूर्त्त-निर्णय के लिए आवश्यक हैं।

**मुहूर्तों के नाम**

तैत्तिरीय ब्राह्मण के अनुसार १५ मुहुर्तों के नाम इस प्रकार गिनाए गये हैं।
:(१) संज्ञानं (२) विज्ञानं (३) प्रज्ञानं (४) जानद् (५) अभिजानत् 
:(६) संकल्पमानं (७) प्रकल्पमानम् (८) उपकल्पमानम् (९) उपकॢप्तं (१०) कॢप्तम् 
:(११) श्रेयो (१२) वसीय (१३) आयत् (१४) संभूतं (१५) भूतम् ।

:*चित्रः केतुः प्रभानाभान्त् संभान् ।
:*ज्योतिष्मंस्-तेजस्वानातपंस्-तपन्न्-अभितपन् ।
:*रोचनो रोचमानः शोभनः शोभमानः कल्याणः ।
:*दर्शा दृष्टा दर्शता विष्वरूपा सुर्दर्शना ।
:*आप्य्-आयमाणाप्यायमानाप्याया सु-नृतेरा ।
:*आपूर्यमाणा पूर्यमाणा पूर्यन्ती पूर्णा पौर्णमासी ।
:*दाता प्रदाताऽनन्दो मोदः प्रमोदः ॥ १०.१.१ ॥

[[शतपथ ब्राह्मण]] में एक दिन के पन्द्रहवें भाग (१/१५) को 'मुहूर्त' की संज्ञा दी गयी है।


==मुहूर्त विषय से संबंधित पुस्तकें ==
* धर्म सिन्धु
* निर्णय सिन्धु 
* मुहूर्त गणपति (मूल संस्कृत, लेखक - श्री मद्दैवज्ञरावलहरिशंकरसूरिशुनुगणपति)
* मुहूर्त चिन्तामणि (संस्कृत, लेखक - दैवज्ञ श्री रामाचार्य)
* मुहूर्त पारिजात
* मुहूर्तमार्तण्ड (मूल संस्कृत, लेखक - नारायण दैवज्ञ)
* मुहूर्तमुक्तावली

==विवाह के मुहूर्त==

१) गोपाल मुहूर्त -- सूर्योदय के समय

२) दिवा मुहूर्त -- सूर्योदय से दोपहर १२ बजे तक

३) मध्यान्ह अभिजित -- दोपहर १२ बजे से सायंकाल तक

४) गोरज मुहूर्त -- सूर्यास्त के समय अथवा उसके बाद ( संध्या के समय ) 



== सन्दर्भ ==
* *Dictionary of Hindu Lore and Legend'' (ISBN 0-500-51088-1) by Anna Dallapiccola

## इन्हें भी देखें
*ब्रह्ममुहूर्त
*होरा मुहूर्त

## बाहरी कड़ियाँ
* वैदिक समय यात्रा, विनय मंगल द्वारा विस्तॄत सार 
* आज का मुहूर्त

श्रेणी:हिन्दू दार्शनिक सिद्धांत
श्रेणी:समय मापन प्रणालियाँ
राहतगढ़

**राहतगढ़** (Rahatgarh) भारत के मध्य प्रदेश राज्य के सागर ज़िले में स्थित एक नगर है। यह इसी नाम की तहसील का मुख्यालय भी है। राहतगढ़ बीना नदी के किनारे बसा हुआ है।

## विवरण
सागर-भोपाल मार्ग पर सागर से लगभग 40 किमी की दूरी पर स्थित यह कस्‍बा स्थित है। यहां से NH146 गुजरता है 
वर्तमान में राहतगढ़ एक नगर पंचायत है। 
प्राचीन किला, जलप्रपात‎ एवं भगवान विश्वनाथ के बीना नदी के घाट 'बनेनी घाट 'पर स्थित मंदिर के  कारण प्रसिद्ध पिकनिक स्‍थल के रूप में विख्‍यात है। 
यह नगर राहतगढ़ के किले के नीचे एवं बीना नदी के किनारे पर स्थित है। राहतगढ़ किला सुरक्षात्मक द्रष्टि से काफी महत्वपूर्ण है 
बीना नदी पार करके मालवा  बुंदेलखंड को जोड़ने के लिए अंग्रेजों ने 14 कमानी का एक सुन्दर पुल सन (1853) में "आर्क तकनीक पर आधारित' बनवाया था। इसकी लागत उस समय लगभग 56000 रूपये आई थी। वर्तमान में इस पुल के ठीक बाजू से एक नवीन पुल का निर्माण कर दिया गया है, एवं पुराना पुल जिसको "बड़े पुल" के नाम से जाना जाता था आज भी शान से अच्छी हालत में बीना नदी के दोनों किनारों को जोड़े खड़ा हुआ है।

## इतिहास
11 वीं शताब्दी के एक खंडित शिलालेख पर गढ़पेहरा  के डांगी वंश के राजा निहालशाह  के उपराहद मंडल की स्थिति के बारे में स्पष्ट जानकारी तो नहीं है, परन्तु कुछ इतिहासकार इसे राहतगढ़ मानते हैं।

कालांतर में गढ़ामंडला राज्य जिसमे 350 गाँव सम्मिलित थे और एक विशाल गढ़ था, के रूप में भी इसका उल्लेख मिलता है। बाद में गौंड़ राजाओं के शासन का यहाँ उल्लेख मिलता है। गोंड शासक संग्रामशाह द्वारा विजित 52 गढ़ो में से राहतगढ़ एक था।
नवाब यार मुहम्मद खान (1726 से 1742) के समय भोपाल राज्य के 'दीवान बीजल राम' ने इसे भोपाल राज्य में मिला लिया।

सन 1799 में एक पिंडारी मुखिया द्वारा राहतगढ़ को लूटा गया। इस लूट का उल्लेख 'मेमोयर ऑफ़ सेन्ट्रल इण्डिया' नाम की एक प्रसिद्द पुस्तक में रोचक ढंग से किया गया है। 

इसके बाद यह किला एवं नगर सन 1807 में सिंधिया राज्य में विलय हो गया। 

सन 1818 में नगर का प्रबंध अंग्रेजों के अधीन आ गया।
1857 के प्रथम स्वतंत्रता संग्राम में राहतगढ़ किला अंग्रेजों के लिए रणनीतिक महत्व का रहा।

## चित्रदीर्घा

File:Rahatgarh waterfall.jpg|राहतगढ़ जलप्रपात
File:राहतगढ़ किला .jpg|राहतगढ़ दुर्ग


## इन्हें भी देखें
* बीना नदी
* सागर ज़िला

## सन्दर्भ

श्रेणी:मध्य प्रदेश के शहर
श्रेणी:सागर ज़िला
श्रेणी:सागर ज़िले के नगर
परियोजना प्रबन्धन

**परियोजना प्रबन्धन**, किसी परियोजना के किसी विशिष्ट लक्ष्य की प्राप्ति हेतु योजना बनाने, संगठित करने एवं संसाधनों की व्यवस्था करने की विधा का नाम है। 

परियोजना प्रबंधन एक निर्धारित समयरेखा और बजट के भीतर विशिष्ट लक्ष्यों और उद्देश्यों को प्राप्त करने के लिए कार्यों की योजना बनाने, व्यवस्थित करने और क्रियान्वित करने की प्रक्रिया है।

## परियोजना प्रबन्धन के उपकरण (Project management tools)

परियोजना प्रबन्धन के लिये प्रयुक्त कुछ युक्तियाँ निम्नवत हैं:

* वित्तीय उपकरण (Financial tools)
* कार्य-कारण तालिका (Cause and effect charts)
* PERT charts
* Gantt charts
* Event Chain Diagrams
* RACI diagram
* Run charts
* Project Cycle Optimisation (PCO)
* परियोजना प्रबन्धन के साफ्टवेयरों की सूची
* Participatory Impact Pathways Analysis

## बाहरी कड़ियाँ
* Project Management Plan Schedule: Tools & Techniques
* 15+ Amazing Project Management and Collaboration Tools
* 10 Free Tools For Effective Project Management
* Review: 5 free apps that make project management easier
* 3 Free Step Of Magento Customization Project
* Hire Magento Developers to set the trail for ecommerce business success

श्रेणी:प्रबन्धन
श्रेणी:परियोजना प्रबन्धन
गोहद

**गोहद** (Gohad) भारत के मध्य प्रदेश राज्य के गोहद जिले में स्थित एक नगर है। गोहद भिंड जिले की तहसील है।

## इतिहास
गोहद एक एतिहासिक स्थान है। यहाँ पर  राणाओं का शासन रहा है। इनमें  जाट महाराजा भीम सिंह राणा जी काफी प्रसिद्ध रहे हैं। यहाँ पर राणा (जाट) राजाओं द्वारा निर्मित अनेक एतिहासिक भवन हैं। इन गोहद के राणाओं ने मराठा सरदारों को समय समय पर अच्छी टक्कर दी।

## भौगोलिक स्थिति
गोहद, जिला भिंड मध्य प्रदेश, ग्वालियर के उत्तर-पूर्व की ओर है। 18 वीं सदी में यह जाट रियासत थी. इसके पूर्व की ओर ग्वालियर रियासत, पश्चिम में काली सिंध, उत्तर में यमुना और दक्षिण में सिरमौर की पहाड़ियां हैं। गोहद नरेशों तथा मराठों में बराबर लड़ाई-झगड़ा बना रहता था। 1765 ई. में गोहाद नरेश छत्रसाल ने होलकर का डटकर सामना किया था। गोहद में उत्तरमध्यकालीन इमारतों के ध्वंसावशेष स्थित हैं।

## पर्यटन
**[[गोहद का किला]]**- ग्वालियर से सिर्फ 45 किमी दूर यह किला यहां आने वाली सैलानियों के बीच काफी ज्यादा लोकप्रिय है। गोहद का किला 1505 में शासक राणा सिंघांदेव द्वितीय द्वारा बनाया गया था, लेकिन इसका पूरा निर्माण जिसे बाद के शासको ने पूरा किया। यह किला जाट शासकों के शौर्य का प्रतीक है। यह एक गोलाकार किला है जिसे रणनीतिक कारणों से बनाया गया था। दिलचस्प बात यह है कि इस किले में 11 द्वार हैं, और प्रत्येक का नाम स्थानीय गांव के नाम पर रखा गया है।

## प्रमुख धार्मिक केन्द्र

* हठीले हनुमान मंदिर
* छेंकुर हनुमान मंदिर
* लक्ष्मण तलैया
* शीतला माता मंदिर
* मदनमोहन जी मंदिर बड़ा बाजार गोहद

## शिक्षा

### विद्यालय
प्रमुख विद्यालय

* शासकीय बालक उत्कृष्ठ उच्चतर माध्यमिक विद्यालय 
* शासकीय कन्या विद्यालय
* सर्वोदय विद्यालय
* सरस्वती शिशु मंदिर
* द शार्पेज स्कूल
* टचच्टोन पब्लिक स्कूल
* माँ सरस्वती ज्ञान मंदिर
* कुसुम पब्लिक स्कूल
* मारूति कान्वेंट स्कूल
* हर्षण उच्चतर माध्यमिक विद्यालय
* नालंदा स्कूल
* सिद्धेश्वर विद्या मंदिर
* श्रीकृष्ण कान्वेंट स्कूल
* नवोत्थान विद्या मन्दिर-चितौरा

### महाविद्यालय
प्रमुख महाविद्यालय

* शासकीय महर्षि अरविंद महाविद्यालय

## ग्राम पंचायत
**ग्राम पचायतों की सूची।**
*आलौरी
* अंधियारीकलां
* अंधियारीखुर्द
* अंगसौली
* असोहना
* अतरसोहा
* बड़ागर
* बड़ैरा (मौ)
* बड़ैरा गोहद
* बकनासा
* बनीपुरा
* बारा
* बरोली
* बरोन
* बरथरा
* भगवासा
* भौनपुरा
* चम्‍हैड़ी
* चंदहारा
* चंदोखर
* छैंकुरी
* छरेंटा (ऐनों)
* छरेंटा (करवास)
* छीमका
* चितौरा
* डांग
* डांग छैकुरी
* दैहगांव
* धमसा
* डिरमन
* ऐंचाया
* एण्‍डौरी
* ऐंनो
* फतेहपुर
* गढरौली
* घमूरी
* गिरगांव
* गुरीसर
* गुरीखा
* गुरियांची
* हबीपुरा
* इकहारा
* इटायंदा
* इटायली (मौ)
* जमदारा
* झांकरी
* कल्‍यानपुरा
* कंचनपुर
* कनीपुरा
* कठवां गुर्जर
* कठवां हांजी
* खड़ेर
* खनेता
* खरौआ
* खेरिया चांदन
* खेरिया जल्‍लू
* खितौली
* खुर्द
* किटी
* लूहचूरा
* लोधे की पाली
* मदनपुरा
* मघन
* मखौरी
* मालनपुर
* नैनौली
* निवरौल
* नौनेरा
* पड़रई
* पाली
* पिपहाड़ी
* पिपरसाना
* राय की पाली
* रसनोल
* रतवा
* रायतपुरा
* सहरोली
* सर्वा
* शेरपुर
* सिलोहा
* सिंगवारी
* सिरसोदा
* सुहांस
* टेटोंन
* टुण्‍डीला
* तुकेड़ा
* उझावल
* विरखड़ी

## इन्हें भी देखें
* भिंड ज़िला

## सन्दर्भ

श्रेणी:भिंड ज़िला
श्रेणी:मध्य प्रदेश के शहर
श्रेणी:भिंड ज़िले के नगर
त्यूनी

त्यूनी उत्तरांचल (भारत) राज्य के देहरादून जिला के अंतर्गत स्थित एक तहसील है। 

श्रेणी:देहरादून
श्रेणी:उत्तराखण्ड की तहसीलें
गोआ क्रान्ति दिवस

१८ जून को प्रति वर्ष **गोवा क्रांति दिवस** (Goa revolution day) के रूप में मनाया जाता है। क्योंकि १८-०६-१९४६ को डॉक्टर राम मनोहर लोहिया ने गोवा के लोगों को पुर्तगालियों के ख़िलाफ़ आवाज उठाने के लिए प्रेरित किया। १८ जून गोवा की आजादी की लडाई के इतिहास में स्वर्ण अक्षरों से लिखा गया है। १८ जून १९४६ को डॉक्टर राम मनोहर लोहिया जी ने गोवा के लोगों को एकजुट होने और पुर्तगाली शासन के ख़िलाफ़ लड़ने का संदेश दिया था। १८ जून को हुई इस क्रांति के जोशीले भाषण ने आजादी की लड़ाई को मजबूत किया और आगे बढाया।

गोवा की मुक्ति के लिये एक लम्बा आन्दोलन चला। अन्ततः19 दिसम्बर 1961 को भारतीय सेना ने यहाँ आक्रमण कर इस क्षेत्र को पुर्तगाली आधिपत्य से मुक्त करवाया और गोवा को भारत में शामिल कर लिया गया।

श्रेणी:इतिहास
श्रेणी:गोवा
चीनी (चीन के निवासी)

अंगूठाकार
चीन देश के निवासियों को चीनी कहते हैं।

चीनी लोग विभिन्न व्यक्ति या चीन के साथ जुड़े लोगों के समूह हैं,  आम तौर पर वंश, जातीयता, राष्ट्रीयता, नागरिकता, या अन्य संबद्धता के माध्यम से।

## वंशावली
चीन में कई जातीय समूहों और साथ ही इस क्षेत्र में पूर्वजों के साथ-साथ, लोगों को चीनी लोगों के रूप में संदर्भित किया जा सकता है।  

चीन में सबसे बड़ा जातीय समूह हान लोगों को अक्सर अंग्रेजी में "चीनी" या "जातीय चीनी" कहा जाता है।  हान अन्य देशों में बहुसंख्यक या उल्लेखनीय अल्पसंख्यक भी बनाते हैं, और इसमें वैश्विक मानव आबादी का लगभग 1 9% शामिल हो सकता है।  चीन में अन्य जातीय समूहों में संबंधित हुई लोगों या "चीनी मुस्लिम", झुआंग, मांचू, उइघर्स और मीओ शामिल हैं, जो मुख्य भूमि चीन में पांच सबसे बड़े जातीय अल्पसंख्यक हैं, जिनकी आबादी 10 मिलियन से अधिक है। इसके अलावा, यी, तुजिया, तिब्बती और मंगोलों में प्रत्येक संख्या आबादी छह से नौ लाख के बीच है। पीपुल्स रिपब्लिक ऑफ चाइना (पीआरसी) ने आधिकारिक तौर पर 56 विशिष्ट जातीय समूहों को पहचान लिया है, जिनमें से कई देश के विशेष प्रशासनिक क्षेत्र में रहते हैं। हालांकि, कई छोटे जातियां मौजूद हैं, जो "अपरिचित" हैं या भाग दूसरे नस्लीय समूह के रूप में शामिल हैं। चीन गणराज्य (आरओसी) ने ताइवानी आदिवासियों के 14 जनजातियों को आधिकारिक रूप से मान्यता दी है, जो बिना अपरिचित जनजातियों के साथ देश की आबादी का लगभग 2% शामिल हैं।

श्रेणी:चीन
टपकेश्वर मंदिर

यह मंदिर देहरादून जिला देहरादून सिटी बस स्टेंड से 5.5 कि॰मी॰ की दूरी पर गढ़ी कैंट क्षेत्र में एक छोटी नदी के किनारे बना है। सड़क मार्ग द्वारा यहां आसानी से पहुंचा जा सकता है। यहाँ एक गुफा में स्थित शिवलिंग पर एक चट्टान से पानी की बूंदे टपकती रहती हैं। इसी कारण इसका नाम टपकेश्वर पड़ा है। शिवरात्रि के पर्व पर आयोजित मेले में लोग बड़ी संख्या में यहां एकत्र होते हैं और यहां स्थित शिव मूर्ति पर श्रद्धा-सुमन अर्पित करते हैं।

**पता** - 
गढ़ी केंट, डोईवाला
जिला-देहरादून, उत्तराखंड-248001
;सम्पर्क सूत्र: 	
श्री भारा गिरि जी, पुजारी
;दिशा: 	
यह क्लॉक टॉवर से 7.5 किलोमीटर की दूरी पर गढ़ी केंट में स्थित है। नक्शा देखै

;आरती/प्रार्थना/का समय: 	
07:00 सुबह और 07:00 शाम
;बंद रहता है: 	
सभी दिन खुला रहता है।
;देवता, जिनकी पूजा होती है: 	
भगवान शिव

## पारंपरिक महत्व
शिव का यह मंदिर पूजा करने की प्राचीन जगह है। यह टपकेश्वर कहा जाता है क्योंकि गुफा की छत से टपकने वाली बूंदें इसी मंदिर के शिवलिंग पर गिरती हैं।

### अन्य विशेषताएँ
	
यहाँ एक मेले का आयोजन किया जाता है, जिसमें बड़ी संख्या में सभी तरह के लोग शामिल होते हैं।

## इन्हें भी देखें
* देहरादून के दर्शनीय स्थल

श्रेणी:उत्तराखण्ड में हिन्दू मन्दिर
श्रेणी:देहरादून जिला
श्रेणी:देहरादून जिले के पर्यटन स्थल
श्रेणी:शिव मंदिर
१९३२

**1932** ग्रेगोरी कैलंडर का एक साधारण वर्ष है।

## घटनाएँ
* १५ जुलाई - अमेरिका के ३१वें राष्ट्रपति हूवर ने अपने वेतन में १५ प्रतिशत कटौती की।
* 24 जुलाई- रामकृष्ण मिशन सेवा प्रतिष्ठान की स्थापना की गई।
* 2 अगस्त- पॉजीट्रान, इलेकट्रॉन का एक कण, की कार्ल डी एंडीसन द्वारा खोज की गई।
* २९ अगस्त - अंतरराष्ट्रीय युद्ध निरोधक समिति का एमस्टर्डम में गठन हुआ।

## अज्ञात तारीख़ की घटनाएँ
## जन्म
### जनवरी-मार्च
* 6 जनवरी - कमलेश्वर - हिन्दी के प्रसिद्ध साहित्यकार
* 26 फरवरी - जॉनी कैश

## अप्रैल-जून
* 22 जून - अमरीश पुरी - हिन्दी फ़िल्मों के प्रसिद्ध अभिनेता

## जुलाई-सितंबर
* 1 अगस्त - मीना कुमारी
* 29 सितंबर - महमूद
## अक्टूबर-दिसंबर
* 5 दिसंबर - नादिरा

## निधन
### जनवरी-मार्च
### अप्रैल-जून
### जुलाई-सितंबर
### अक्टूबर-दिसंबर

1932
1932
धामोनी

**धामोनी** (Dhamoni) भारत के मध्य प्रदेश राज्य के सागर ज़िले में स्थित एक छोटा गाँव है।

## विवरण
धामोनी सागर के उत्तर में झांसी मार्ग पर करीब 44 किमी की दूरी पर स्थित धामोनी अब उजाड़ हो चुका है, लेकिन इसका ऐतिहासिक दृष्टि से बहुत महत्व है। गढ़ा मंडला के राज्‍यकाल में महत्वपूर्ण होने के कारण इसे गढ़ बनाया गया था और इसके साथ 50 मौजे थे। गढ़ा मंडला वंश के एक वंशज सूरत शाह ने इस किले को बनाया था।

## ऐतिहासिक संदर्भ
एक दंत कथा के अनुसार मुगलकाल का मशहूर इतिहासकार अबुल फजल भी यहीं पैदा हुआ था लेकिन इसका कोई प्रमाण आज उपलब्ध नहीं है। आइन-ए-अकबरी में इसका उल्लेख मालवा सूबे में रायसेन की सरकार के महाल के रूप में किया गया है। किसी जमाने में यहां हाथी बेचने के लिए बाजार भरता था। यह ओरछा के राजा वीरसिंहदेव के राज्‍य में (1605-27) सम्मिलित था। उन्होंने किले का फिर से निर्माण कराया था।

## पुरातात्‍विक महत्‍व
पुराने खंडहरों के कारण धामोनी पुरातत्व की दृष्टि से बहुत महत्वपूर्ण स्थान है। किले के अलावा यहां रानी महल के नाम से विख्यात एक महल भी है। यहां का एक अन्य उल्लेखनीय स्थान मुस्लिम संतों की दो मजारें भी हैं। इनमें से एक बालजीत शाह की मजार है, जिन्हें अबुल फजल का गुरु समझा जाता है। दूसरी मजार मस्‍तान शाह वली की मानी जाती है। उनके बारे में कहा जाता है कि गांव में पानी नहीं मिलने के कारण उन्होंने धामोनी को बददुआ दी थी। संतों की मजारों के बारे में कई कथाएं प्रचलित हैं। यहां साल में एक बार गर्मियों के मौसम में उर्स का आयोजन किया जाता है। गांव के किनारे कुछ जैन मंदिर भी हैं, जिनका निर्माण 1815-19 के बीच हुआ था।

## इन्हें भी देखें
* सागर ज़िला

## सन्दर्भ

श्रेणी:मध्य प्रदेश के गाँव
श्रेणी:सागर ज़िला
श्रेणी:सागर ज़िले के गाँव
मोहन दयाराम भवनानी

मोहन दयाराम भवनानी का जन्म १९०३ में अविभाजित भारत के सिंध प्रांत के हैदराबाद (पाकिस्तान) नगर में हुआ था। विभाजन के बाद वे भारत आ गए थे। वे हिन्दी फ़िल्मों के निर्माता, निर्देशक और लेखक के रूप में जाने जाते हैं। उन्होंने १९२५ में अपनी पहली फ़िल्म वीरबाला बतौर निर्देशक बनाई। इसमें प्रमुख भूमिका उन दिनों की नवोदित अभिनेत्री सुलोचना ने निभाई थी। सुलोचना की भी यह पहली फ़िल्म थी। १९३४ में उन्होंने प्रेमचंद जैसे प्रसिद्ध हिन्दी लेखक के साथ मजदूर (1934 फ़िल्म) नामक फ़िल्म बनाई। बीसवें दशक से पचासवें दशक तक विस्तृत कार्यकाल में लगभग २५ फिल्मों के निर्माता मोहन भवनानी की अंतिम फिल्म १९५७ में बनी हिमालयन टेपेस्ट्री थी। यह फ़िल्म अंग्रेज़ी में बनी एक वृत्तचित्र थी। ३० दिसंबर १९६२ को मुंबई में उनका देहांत हो गया।
## सन्दर्भ


श्रेणी:फ़िल्म निर्देशक
प्रेमाश्रम

**प्रेमाश्रम** उपन्यास मुंशी प्रेमचन्द द्वारा लिखित एक वृहद उपन्यास है।

## पृष्ठभूमि

प्रेमाश्रम प्रेमचंद की प्रथम ग्रामीण कृति है जिसका प्रकाशन सन 1922 में हुआ।

‘प्रेमाश्रम’ भारत के तेज और गहरे होते हुए राष्ट्रीय संघर्षों की पृष्ठभूमि में लिखा गया उपन्यास है। गांधीजी के सत्याग्रह आन्दोलन की इस कथा पर विशिष्ट छाप है। हल जोतने वाले, बेगार करने वाले, प्लेग और सरकार का मुकाबला करने वाले किसान इसके नायक हैं। रौलेट एक्ट, पंजाब में सैनिक कानून और जलियांवाला बाग का दिन इसके कथानक की पृष्ठभूमि में है।

## बाहरी कड़ियाँ
* 

श्रेणी:प्रेमचंद के उपन्यास
१९४९

**१९४९ ** ग्रेगोरी कैलंडर का एक साधारण वर्ष है।

## घटनाएँ
* 22 मई- पश्चिम जर्मनी संविधान को अंगीकार करने के बाद औपचारिक रूप से अस्तित्व में आया।
* 18 अगस्त- हंगरी में संविधान लागू हुआ।
* 2 सितंबर- संयुक्त् राष्ट्रि आयोग ने कोरिया में गृहयुद्ध भडकने की चेतावती दी
* 9 सितंबर- भारत की संविधान सभा ने हिंदी को राजभाषा के रूप में स्वीकार किया।
* 25 नवंबर- स्वतंत्र भारत के संविधान पर संवैधानिक समिति के अध्यक्ष ने हस्ताक्षर किये तथा इसे तत्काल प्रभाव से लागू कर दिया।
* 31 दिसंबर- 18 देशों ने इंडोनेशिया गणतंत्र को मान्यता प्रदान की।

## अज्ञात तारीख़ की घटनाएँ
## जन्म
* 4 अप्रैल - परवीन बॉबी
* १० जुलाई - सुनील गावस्कर, भारतीय क्रिकेट खिलाड़ी
* 6 सितंबर - राकेश रोशन
* 20 सितंबर - महेश भट्ट
* 12 दिसंबर - रजनीकांत

## निधन
### जनवरी-मार्च
## अप्रैल-जून
## जुलाई-सितंबर
## अक्टूबर-दिसंबर

1949
1949
पंच परमेश्वर

**पंच परमेश्वर** प्रेमचंद की महत्वपूर्ण कहानियों में से एक है। यह सन् १९१६ में सरस्वती पत्रिका में प्रकाशित हुई थी। आरम्भ में इस कहानी का मूल नाम **पंचायत** था परन्तु महावीर प्रसाद द्विवेदी ने इसका नाम बदलकर **पंच परमेश्वर** रखा और इसी नाम से इसे सरस्वती में छापा। इसके पहले प्रेमचंद का एक रहस्य उपन्यास धारावाहिक रूप से १९०३ में प्रकाशित हुआ था लेकिन वह पूरा प्रकाशित नहीं हो सका था और उसको रोक देना पड़ा था। 

श्रेणी:प्रेमचंद
श्रेणी:कहानी
## सन्दर्भ

पंचप्रमेश्वर कहानी अलगू चौधरी और जुम्मन शेख नामक दो मित्रों की कहानी है ।

## बाहरी कड़ियाँ
पंच परमेश्वर सम्पूर्ण कहानी
अजंता सिनेटोन कंपनी

**अजंता सिनेटोन कंपनी** मोहन भवनानी की सिनेमा कंपनी थी जिसने ५५ से अधिक फिल्मों का निर्माण किया। हिन्दी के सुप्रसिद्ध कथाकार प्रेमचंद ने भी इस कंपनी के लिए मजदूर नामक फ़िल्म की कहानी लिखी थी। यह फिल्म १९३४ में बनी थी।
## सन्दर्भ

श्रेणी:फ़िल्म कंपनी
प्रेमचंद साहित्य संस्थान

**राजकीय दीक्षा विद्यालय, गोरखपुर** वह विद्यालय है जहाँ उपन्यास सम्राट प्रेमचंद ने अपनी पहली नौकरी की थी। यह विद्यालय उत्तर प्रदेश के गोरखपुर जिले में स्थित है। यहाँ उन्होंने १९ अगस्त १९१६ से २६ फ़रवरी १९२१ तक सहायक अध्यापक के पद पर कार्य किया। वे इस विद्यालय के छात्रावास अधीक्षक भी थे और विद्यालय परिसर में ही बने एक मकान में रहते थे। प्रेमचंद को सम्मानित करते हुए इस विद्यालय के उनके कमरे को प्रेमचंद साहित्य संस्थान में परिवर्तित कर दिया है। प्रेमचंद ने महात्मा गांधी की स्वतंत्रता आंदोलन की पुकार पर इस नौकरी से त्यागपत्र दे दिया था।

श्रेणी:प्रेमचंद
मर्यादा (पत्रिका)

**मर्यादा** पत्रिका का पहला अंक नवम्बर सन १९०९ ई० में कृष्णकान्त मालवीय ने 'अभ्युदय' कार्यालय प्रयाग से इसे प्रकाशित हुआ था। इसके प्रथम अंक का प्रथम लेख 'मर्यादा' शीर्षक से पुरुषोत्तमदास टण्डन ने लिखा। १० वर्षों तक इस पत्रिका को प्रयाग से निकालने के बाद कृष्णकान्त मालवीय ने इसका प्रकाशन ज्ञानमण्डल काशी को सौंप दिया। सन १९२१ ई० से श्री शिवप्रसाद गुप्त कस संचालन में और सम्पूर्णानन्द जी के संपादकत्व में "मर्यादा" ज्ञानमण्डल से प्रकाशित हुई। असहयोग आन्दोलन में उनके जेल चले जाने पर धनपत राय प्रेमचन्द स्थानापन्न संपादक हुए। पत्रिका का वार्षिक मूल्य ५ रुपए तथा एक प्रति का २ आना था। इसका आकार १० * ७ था। मर्यादा अपने समय की सर्वश्रेष्ट मासिक पत्रिका थी। प्रेमचन्द की आरम्भिक कहानियाँ इसमें प्रकाशित हुईं। सन १९२३ ई० में यह पत्रिका अनिवार्य कारणों से बन्द हो गई। इसका अन्तिम अंक प्रवासी विशेषांक के रूप में बनारसीदास चतुर्वेदी के सम्पादन में निकला, जो अपनी विशिष्ट लेख सामग्री के कारण ऍतिहासिक महत्त्व रखता है।

## सन्दर्भ
<कवि हरेन्द्र कुमार यादव की ओर से हिन्दी दिवस की हार्दिक शुभकामनाएं।

श्रेणी:ऐतिहासिक हिन्दी पत्रिकाएँ
श्रेणी:प्रेमचंद
माधुरी पत्रिका

माधुरी पत्रिका का प्रकाशन अगस्त १९२१ ई० में लखनऊ से हुआ। इसके संपादक विष्णुनारायण भार्गव थे। प्रारम्भ में कई वर्ष तक इसके संपादक दुलारेलाल भार्गव और रूपनारायण पाण्डेय थे। बाद में प्रेमचन्द और कृष्णबिहारी मिश्र ने इसका संपादन किया। इसके अतिरिक्त कुछ समय तक इसका संपादन जगन्नाथदास रत्नाकर और ब्रजरत्नदास भी करते रहे। १९२५ में कुछ समय तक आचार्य शिवपूजन सहाय ने भी इसका संपादन किया। हिन्दी की प्रारम्भिक पत्रिकाओं में "सरस्वती" के साथ ही "माधुरी" की गणना होती है। अमृतलाल नागर ने भी मेरी प्रिय कहानियाँ में लिखा है कि उनकी पहली कहानी १९३४ में माधुरी में छपी थी।
## सन्दर्भ

## बाहरी कड़ियाँ
* माधुरी पत्रिका कविता कोश पर
श्रेणी:ऐतिहासिक हिन्दी पत्रिकाएँ
श्रेणी:प्रेमचंद
श्रीनाथ सिंह

**श्रीनाथ सिंह** (1901-1996) द्विवेदी युग के हिन्दी साहित्यकार हैं। इन्होने "सरस्वती" का भी संपादन किया था। उनका जन्म 1901 ई० में इलाहाबाद जिले के मानपुर ग्राम में हुआ था। इन्होने स्वतंत्रता आन्दोलन में भाग लिया था| हिंदी साहित्य सम्मलेन के इंदौर अधिवेशन में वे महात्मा गाँधी द्वारा सम्मलेन के प्रबंध मंत्री नियुक्त किये गये, बाद में वे हिंदी साहित्य सम्मलेन के सभापति भी हुए| वे तत्कालीन संयुक्त प्रान्त सरकार(१९४६-४७) द्वारा गठित समाचार पत्र उद्योग जांच समिति के सदस्य भी थे|

## कृतियाँ
उनकी प्रमुख रचनाएँ हैं: उलझन (१९३४), क्षमा (१९२५), एकाकिनी या अकेली स्त्री (१९३७), प्रेम परीक्षा (१९२७), जागरण (१९३७), प्रजामण्डल (१९४१), एक और अनेक (१९५१), अपहृता (१९५२) आदि आपकी प्रसिद्ध कृतियाँ हैं। इनकी कहानियों में ,जो कि पड़ोसी तथा अन्य कहानियाँ , पाथेयिका एवं नयनतारा आदि संग्रहों में संग्रहित हैं , तत्कालीन ग्रामीण जनजीवन की झलक देखी जा सकती है|

इन्होने शिशु, बालसखा, बालबोध  एवं दीदी, हल, आदि मासिक पत्रिकाओं का अनेक वर्षों तक संपादन किया। श्रीनाथ सिंह ने दैनिक देशबंधु (१९२६ )तथा देशदूत साप्ताहिक समाचारपत्रों का भी सम्पादन किया |  बच्चों के लिये श्रीनाथ सिंह ने अनेक लोकप्रिय एवं सरल, सुबोध कविताओं की रचना की जो कि इनके द्वारा रचित पुस्तकों और उपरोक्त पत्रों में मौजूद हैं। अपने समय में ठाकुर श्रीनाथ सिंह के नाम से भी जाने जाते थे। हिंदी के उस समय के कई साहित्यकारों द्वारा समय समय पर उन्हें लिखे गये अनेक पत्र नेहरु म्यूजियम नई दिल्ली में संरक्षित हैं।इनकी बाल उपयोगी रचनाएँ हैं - बाल कवितावली, खेलघर, बालभारती, पिपेहरी, गुब्बारा, मीठीतानें, (सभी कविताएँ)| गरुणकन्या, सुनेहरी नदी का देवता, परिदेश की सैर (कथायें), अविष्कारों की कथायें, इनके उपन्यास कवि और क्रन्तिकारी व सोमनाथ तथा बच्चों के लिये लिखित अविष्कारों की कथायें जो कि श्रीनाथ सिंह के नाम से लिखी गई है , डिजिटल लाइब्रेरी ऑफ़ इण्डिया में हैं। उनकी कई रचनाओं को *internet archive* में देखा जा सकता है ||

## सम्पादन

* दैनिक देश बंधू(१९२६)       -सुदर्शन प्रेस प्रयाग 
* शिशु (**१९२१-२७**)           -सुदर्शन प्रेस प्रयाग  
* बाल सखा (**१९२७-४५**)       -इंडियन प्रेस प्रयाग 
* सरस्वती (**१९३३-३८**)        -इंडियन प्रेस प्रयाग 
* हल (**१९३९**)               -इंडियन प्रेस प्रयाग 
* दीदी (**१९४४-५३**)           -दीदी प्रेस इलाहाबाद
* बाल बोध                -दीदी प्रेस इलाहाबाद 
* मनमोहन                   -मित्र प्रकाशन इलाहाबाद 
* दैनिक व साप्ताहिक देश दूत   -इंडियन प्रेस इलाहाबाद

## इन्हें भी देखें

* हिंदी साहित्य
* हिन्दी कवि

## सन्दर्भ

## बाहरी कड़ियाँ

श्रेणी:हिन्दी कवि
श्रेणी:हिन्दी कथाकार व उपन्यासकार
श्रेणी:लेखक
श्रेणी:1901 में जन्मे लोग
श्रेणी:१९९६ में निधन
श्रेणी:प्रयागराज के लोग
तृसरेणु

यह हिन्दू समय मापन इकाई है। यह इकाई अति लघु श्रेणी की है।

* एक **तॄसरेणु** = 6 ब्रह्माण्डीय *अणु*.
* एक **त्रुटि** = 3 *तॄसरेणु*, या सैकिण्ड का 1/1687.5 भाग
* एक **वेध** =100 *त्रुटि*.
* एक **लावा** = 3 *वेध*.https://web.archive.org/web/20081006073633/http://vedabase.net/sb/3/11/6/en1
* एक **निमेष** = 3 *लावा*, या पलक झपकना
* एक **क्षण** = 3 *निमेष*।
* एक **काष्ठा** = 5 *क्षण*, = 8 सैकिण्ड
* एक **लघु** =15 *काष्ठा*, = 2 मिनट।https://web.archive.org/web/20081010113302/http://vedabase.net/sb/3/11/7/en1
* 15 **लघु** = एक *नाड़ी*, जिसे *दण्ड* भी कहते हैं। इसका मान उस समय के बराबर होता है, जिसमें कि छः पल भार के (चौदह आउन्स) के ताम्र पात्र से जल पूर्ण रूप से निकल जाये, जबकि उस पात्र में चार मासे की चार अंगुल लम्बी सूईं से छिद्र किया गया हो। ऐसा पात्र समय आकलन हेतु बनाया जाता है।
* 2 **दण्ड** = एक *[[मुहूर्त]]*.
* 6 या 7 **मुहूर्त** = एक *याम*, या एक चौथाई दिन या रत्रि.https://web.archive.org/web/20081010235519/http://vedabase.net/sb/3/11/8/en1
* 4 **याम या प्रहर** = एक दिन या रात्रि.https://web.archive.org/web/20100721112026/http://vedabase.net/sb/3/11/10/en1

### ऊष्ण कटिबन्धीय मापन
* एक **याम** = 7½ *घटि*
* 8 *याम* अर्ध दिवस = दिन या रात्रि
* एक **अहोरात्र** = नाक्षत्रीय दिवस (जो कि सूर्योदय से आरम्भ होता है)

* एक *[[तिथियाँ|तिथि]]* वह समय होता है, जिसमें सूर्य और चंद्र के बीच का देशांतरीय कोण बारह अंश बढ़ जाता है। तुथियां दिन में किसी भी समय आरम्भ हो सकती हैं और इनकी अवधि उन्नीस से छब्बीस घंटे तक हो सकती है।
* एक *पक्ष* या पखवाड़ा = पंद्रह तिथियां
* एक मास = २ पक्ष (पूर्णिमा से अमावस्या तक कॄष्ण पक्ष; और अमावस्या से पूर्णिमा तक शुक्ल पक्ष)https://web.archive.org/web/20100901190835/http://www.sanskrit.org/www/Astronomy/HinduCalendar.html
* एक *[[ऋतु|ॠतु]]* = २ मास
* एक *अयन* = 3 **ॠतुएं**
* एक *[[वर्ष]]* = 2 **अयन** https://web.archive.org/web/20070312213135/http://vedabase.net/sb/3/11/11/en1

श्रेणी:समय की इकाईयाँ
कल्प

:*यदि आप भूविज्ञान से सम्बन्धित कल्प के बारे में जानकारी ढूंढ रहे हैं तो [[भूवैज्ञानिक कल्प]] का लेख देखें*
right|300px|thumb|हिन्दू समय इकाइयां
**कल्प** हिन्दू समय चक्र की बहुत लम्बी मापन इकाई है। मानव वर्ष गणित के अनुसार ३६० दिन का एक दिव्य अहोरात्र होता है। इसी हिसाब से दिव्य १२००० वर्ष का एक चतुर्युगी होता है। ७१ चतुर्युगी का एक मन्वन्तर होता है और १४ मन्वन्तर/ १०००चतुरयुगी का एक कल्प होता है। यह शब्द का अति प्राचीन वैदिक हिन्दू ग्रन्थों में उल्लेख मिलता है। यह बौद्ध ग्रन्थों में भी मिलता है। 

## परिचय
सृष्टिक्रम और विकास की गणना के लिए कल्प हिन्दुओं का एक परम प्रसिद्ध मापदंड है। जैसे मानव की साधारण आयु सौ वर्ष है, वैसे ही सृष्टिकर्ता ब्रह्मा की भी आयु सौ वर्ष मानी गई है, परंतु दोनों गणनाओं में बड़ा अन्तर है। ब्रह्मा का एक दिन **'कल्प**' कहलाता है, उसके बाद प्रलय होता है। प्रलय ब्रह्मा की एक रात है जिसके पश्चात्‌ फिर नई सृष्टि होती है।

चारों युगों के एक चक्कर को चतुर्युगी अथवा पर्याय कहते हैं। १‚००० चतुर्युगी अथवा पर्यायों का एक कल्प होता है। ब्रह्मा के एक मास में तीस कल्प होते हैं जिनके अलग-अलग नाम हैं, जैसे श्वेतवाराह कल्प, नीललोहित कल्प आदि। प्रत्येक कल्प के १४ भाग होते हैं और इन भागों को 'मन्वंतर' कहते हैं। प्रत्येक मन्वंतर का एक मनु होता है, इस प्रकार स्वायंभुव, स्वारोचिष्‌ आदि १४ मनु हैं। प्रत्येक मन्वंतर के अलग-अलग सप्तर्षि, इद्रं तथा इंद्राणी आदि भी हुआ करते हैं। इस प्रकार ब्रह्मा के आज तक ५० वर्ष व्यतीत हो चुके हैं, ५१वें वर्ष का प्रथम कल्प अर्थात्‌ श्वेतवाराह कल्प प्रारंभ हुआ है। वर्तमान मनु का नाम 'वैवस्वत मनु' है और इनके २७ चतुर्युगी बीत चुके हैं, २८ वें चतुर्युगी के भी तीन युग समाप्त हो गए हैं, चौथे अर्थात्‌ कलियुग का प्रथम चरण चल रहा है।

युगों की अवधि इस प्रकार है - सत्युग १७,२८,००० वर्ष; त्रेता १२,९६,००० वर्ष; द्वापर ८,६४,००० वर्ष और कलियुग ४,३२,००० वर्ष। अतएव एक कल्प १००० चतुर्युगों के बराबर यानी चार अरब बत्तीस करोड़ (4,32,00,00,000) मानव वर्ष का हुआ।

## विभाजन
प्राचीन हिन्दू ग्रन्थों में मानव इतिहास को पाँच कल्पों में बाँटा गया है। 
* हमत् कल्प : १,०९,८०० वर्ष विक्रमीय पूर्व से आरम्भ होकर ८५,८०० वर्ष पूर्व तक
* हिरण्य गर्भ कल्प : ८५,८०० विक्रमीय पूर्व से ६१,८०० वर्ष पूर्व तक
* ब्राह्म कल्प : ६०,८०० विक्रमीय पूर्व से ३७,८०० वर्ष पूर्व तक
* पाद्म कल्प : ३७,८०० विक्रम पूर्व से १३,८०० वर्ष पूर्व तक और 
* वराह कल्प : १३,८०० विक्रम पूर्व से आरम्भ होकर वर्तमान तक 

अब तक वराह कल्प के स्वायम्भु मनु, स्वरोचिष मनु, उत्तम मनु, तमास मनु, रेवत-मनु चाक्षुष मनु तथा वैवस्वत मनु के मन्वन्तर बीत चुके हैं और अब वैवस्वत तथा सावर्णि मनु की अन्तर्दशा चल रही है। सावर्णि मनु का आविर्भाव विक्रमी सम्वत प्रारम्भ होने से ५,६३० वर्ष पूर्व हुआ था।

## विविध
*गिनीज़ बुक आफ़ वर्ल्ड रिकार्ड्स* ने कल्प को समय का सर्वाधिक लम्बा मापन घोषित किया है।

## सन्दर्भ

## बाहरी कड़ियाँ
* कल्पों के नाम
* वैदिक काल गणना, ब्यौरेवार वर्णन: गुरुदेव द्वारा
* Vedic Time Travel, Elaborate depiction by Vinay Mangal 



श्रेणी:हिन्दू दर्शन सिद्धांत
*
साहित्यिक आन्दोलन

साहित्यिक आन्दोलन उस विचारधारा का नाम जो किसी विशेष कारण से किसी विशेष काल के साहित्य को प्रभावित करते हैं। साहित्य को प्रभावित करने वाले ये विशेष कारण राजनैतिक, सामाजिक या धार्मिक हो सकते हैं।

श्रेणी:साहित्यिक आंदोलन
श्रेणी:साहित्य
अहोरात्रम

यह हिन्दू समय मापन इकाई है। यह इकाई मध्यम श्रेणी की है। एक **अहोरात्रम्''एक दिन और रातका समय | एक सूर्योदयसे अपर सूर्योदय पूर्वका समय अहोरात्र है | अहश्च रात्रश्च अहोरात्र इसप्रकार द्वन्द्व समास से बना शब्द है| वैदिक ग्रन्थौं में तिथिके जगह प्रयुक्त शब्द अहोरात्र है|

=== ऊष्ण कटिबन्धीय मापन ===
* एक **याम** = 7½ ''घटि''
* 8 ''याम'' अर्ध दिवस = दिन या रात्रि
* एक **अहोरात्र** = नाक्षत्रीय दिवस (जो कि सूर्योदय से आरम्भ होता है)

* एक ''[[तिथियाँ|तिथि]]'' वह समय होता है, जिसमें [[सूर्य]] और [[चन्द्रमा|चंद्र]] के बीच का देशांतरीय कोण बारह अंश बढ़ जाता है। वैदक तिथिपत्र के प्रयोग करनेवाले कुछ लोग चन्द्रकला विशेष और सूर्योदयसे सम्बद्ध अहोरात्रको ही एक तिथि मानते है| वह अमान्त चान्द्रमास कभी २९ दिनका और कभी ३०दिनका होता है | यदि १४ वें दिनमे ही चन्द्रकला क्षीण हो तो उस दिन कृष्ण चतुर्दशी टुटा हुआ मानकर अमावास्या माना जाता है दोनों दिनके कृत्य उसी दिन किया जाता है |पंचांग सम्बदध तिथियां तो दिन में किसी भी समय आरम्भ हो सकती हैं और इनकी अवधि उन्नीस से छब्बीस घंटे तक हो सकती है। 
* एक ''पक्ष'' या पखवाड़ा = पंद्रह तिथियां
* एक मास = २ पक्ष ([[पूर्णिमा]] से [[अमावस्या]] तक [[कॄष्ण पक्ष]]; और [[अमावस्या]] से [[पूर्णिमा]] तक [[शुक्ल पक्ष]])[https://web.archive.org/web/20100901190835/http://www.sanskrit.org/www/Astronomy/HinduCalendar.html]
* एक ''[[ऋतु|ॠतु]]'' = २ मास
* एक ''अयन'' = 3 **ॠतुएं**
* एक ''[[वर्ष]]'' = 2 **अयन''' https://web.archive.org/web/20070312213135/http://vedabase.net/sb/3/11/11/en1
वर्ष

एक **वर्ष** या **साल** सूर्य की चारों ओर अपनी कक्षा में चलती पृथ्वी की कक्षीय अवधि है। पृथ्वी के अक्षीय झुकाव के कारण, एक वर्ष का कोर्स ऋतुओं के गुजरने को देखता है, और वह चिन्हित होता हैं मौसम में, दिवालोक के घंटों में, और परिणामस्वरूप, वनस्पति और मिट्टी उर्वरता में बदलावों द्वारा। ग्रह के शीतोष्ण और उपध्रुवीय क्षेत्रों में, चार ऋतु आमतौर पर पहचाने जाते हैं: *[[वसंत]]*, *[[ग्रीष्म ऋतु|ग्रीष्म]]*, *[[शरद ऋतु|शरद]]* और *[[शीत ऋतु]]*। उष्णकटिबन्धीय और उपोष्णकटिबन्धीय क्षेत्रों में, कई भौगोलिक क्षेत्र परिभाषित मौसम प्रस्तुत नहीं करते हैं; लेकिन मौसमी उष्णकटिबन्ध में, वार्षिक *[[वर्षा ऋतु|आर्द्र]]* (गीले) और *[[शुष्क ऋतु|शुष्क]]* (सूखे) ऋतु पहचाने जाते हैं और ट्रैक किए जाते हैं। चालू वर्ष  है।

एक कालदर्शक वर्ष किसी प्रदत्त कालदर्शक में गिने हुएँ पृथ्वी की कक्षीय अवधि के दिनों की संख्या का अनुमान है। ग्रेगोरियन, या आधुनिक, कालदर्शक, अपने कालदर्शक के रूप में ३६५ दिनों के एक आम वर्ष या ३६६ दिनों के अधिवर्ष को प्रस्तुत करता है, जो जूलियन कालदर्शक भी करते हैं; नीचे देखो।

## शब्द-व्युत्पत्ति

## हिन्दू समय मापन
**वर्ष** हिन्दू समय मापन की एक इकाई है। यह इकाई मध्यम श्रेणी की है। एक **वर्ष** दो अयन के, या छः ऋतुओं के, या बारह मासों के बराबर होता है।

* एक *[[तिथियाँ|तिथि]]* वह समय होता है, जिसमें सूर्य और चन्द्र के बीच का देशांतरीय कोण बारह अंश बढ़ जाता है। तिथियां दिन में किसी भी समय आरम्भ हो सकती हैं और इनकी अवधि उन्नीस से छब्बीस घंटे तक हो सकती है।
* एक *[[पक्ष]]* या पखवाड़ा = पंद्रह (१५) तिथियाँ
* एक *[[मास]]* = २ पक्ष, कॄष्ण पक्ष (पूर्णिमा से अमावस्या तक) एवं शुक्ल पक्ष (अमावस्या से पूर्णिमा तक)https://web.archive.org/web/20100901190835/http://www.sanskrit.org/www/Astronomy/HinduCalendar.html
* एक *[[ऋतु|ॠतु]]* = दो (२) मास
* एक *[[अयन]]* = तीन (३) **ॠतुएँ**
* एक *[[वर्ष]]* = दो (२)**अयन**, उत्तरायन (आषाढ़ से माघ तक) एवं दक्षिणायन (माघ से आषाढ़ तक)https://web.archive.org/web/20070312213135/http://vedabase.net/sb/3/11/11/en1

## इन्हें भी देखें

## सन्दर्भ

## बाहरी कड़ियाँ


श्रेणी:परिमाणक्रम (समय)
श्रेणी:कालदर्शक
श्रेणी:समय की इकाइयाँ
श्रेणी:सौर्य कालदर्शक
महायुग

** महायुग** हिन्दू समय मापन की एक वृहत इकाई है। एक महायुग चार युगों (सतयुग, त्रेतायुग, द्वापरयुग, कलियुग) को मिलाकर बनता है। इसका परिमाण १२००० मानव वर्ष होता है।
;देवताओं की काल गणना

* 360 मानव दिवस = एक दिव्य दिवस
* 30 दिव्य दिवस = 1 दिव्य मास
* 12 दिव्य मास = 1 दिव्य वर्ष
* दिव्य जीवन काल = 100 दिव्य वर्ष = 36000 मानव वर्ष

विष्णु पुराण के अनुसार काल-गणना विभाग, विष्णु पुराण भाग १, तॄतीय अध्याय के अनुसार:

* 2 अयन (छः मास अवधि, ऊपर देखें) = 360 मानव वर्ष = एक दिव्य वर्ष
* 4,000 + 400 + 400 = 4,800 दिव्य वर्ष = 1 कॄत युग
* 3,000 + 300 + 300 = 3,600 दिव्य वर्ष = 1 त्रेता युग
* 2,000 + 200 + 200 = 2,400 दिव्य वर्ष = 1 द्वापर युग
* 1,000 + 100 + 100 = 1,200 दिव्य वर्ष = 1 कलि युग
* 12,000 दिव्य वर्ष = 4 युग = 1** [[महायुग]]** (दिव्य युग भी कहते हैं)
दिव्य वर्ष

कलियुग   हिन्दू समय मापन इकाई है। यह इकाई विराट श्रेणी की है। एक **दिव्य वर्ष** 360 मानव वर्षों के बराबर होता है।

;देवताओं की काल गणना

* 1 मानव वर्ष = एक दिव्य दिवस
* 30 दिव्य दिवस = 1 दिव्य मास
* 12 दिव्य मास = 1 दिव्य वर्ष
* दिव्य जीवन काल = 100 दिव्य वर्ष= 36000 मानव वर्ष

विष्णु पुराण के अनुसार काल-गणना विभाग, विष्णु पुराण भाग १, तॄतीय अध्याय के अनुसार:

* 2 अयन (छः मास अवधि, ऊपर देखें) = 1 मानव वर्ष = एक दिव्य दिवस
* 4,000 + 400 + 400 = 4,800 दिव्य वर्ष = 1 कॄत युग = 1,728,000 (4,800 दिव्य वर्ष X 360 दिवस) मानव वर्ष
* 3,000 + 300 + 300 = 3,600 दिव्य वर्ष = 1 त्रेता युग = 1,296,000 (3,600 दिव्य वर्ष X 360 दिवस) मानव वर्ष
* 2,000 + 200 + 200 = 2,400 दिव्य वर्ष = 1 द्वापर युग = 864,000 (2,400 दिव्य वर्ष X 360 दिवस) मानव वर्ष
* 1,000 + 100 + 100 = 1,200 दिव्य वर्ष = 1 कलि युग = 432,000 (1,200 दिव्य वर्ष X 360 दिवस) मानव वर्ष
* 12,000 दिव्य वर्ष = 4 युग = 1 महायुग (दिव्य युग भी कहते हैं)

श्रेणी:हिन्दू काल गणना
व्लदीमिर विसोत्स्की

thumb|450x450px|व्लदीमिर विसोत्स्की
**व्लदीमिर विसोत्स्की** (रूसी: Владимир Семёнович Высоцкий, * 25. जनवरी 1938; † 25. जुलाई 1980) - रूसी अभिनेता, कवि और गायक थे।

यद्यपि विसोत्स्की के कुछ गाने सोवियत सरकारी साउंड-स्टुडिओ "मेलोदिया" ("धून") के द्वारा रिकोर्डिंग किये गये थे, फिर भी वे सोवियत सरकार की नज़रों में बहुत असहज और ख़तरनक कवि और गायक थे। वे अपने गीतों में इन मुद्दों के बारे में गाते थे जो आधिकारिक तौर पर सोवियत संघ में नहीं थे: वेश्यावृत्ति, अपराध, यहूदी विरोधवाद इत्यादि।

व्लदीमिर विसोत्स्की सोवियत संघ में 20वीं शताब्दी के सब से बड़े गीतकारों में से एक जाने जाते हैं॥

## External links

* Vladimir Vysotsky in different languages

श्रेणी:रूसी अभिनेता
श्रेणी:1938 में जन्मे लोग
श्रेणी:१९८० में निधन
चाँद (पत्रिका)

**चाँद** एक प्रसिद्ध हिन्दी पत्रिका थी जिसका प्रकाशन सन १९२० में प्रयाग से हुआ। इसके संपादक रामरख सिंह सहगल, महादेवी वर्मा, नन्द किशोर तिवारी रहे। कुछ दिनों तक इसका संपादन मुंशी नवजादिक लाल ने किया था। इस पत्रिका में नारी जीवन से सम्बंधित चर्चा अधिक रहती थी। ‘चाँद’ का मारवाणी अंक अपने समय में बहुचर्चित रहा। साहित्यिक होते हुए भी इस में समाज सुधार की प्रवृत्ति बलवती रही। इसका एक विशेषांक ‘फाँसी’ नाम से भी (नवम्बर १९२८ ई०) में प्रकाशित हुआ था जो अनेक देशभक्तों के लिये प्रेरणा का स्रोत बना।

## सन्दर्भ


## बाहरी कड़ियाँ
* चाँद पत्रिका कविता कोश पर
* '''चाँद''' का फाँसी अंक (गूगल पुस्तक ; लेखक - नरेशचन्द्र चतुर्वेदी)

श्रेणी:ऐतिहासिक हिन्दी पत्रिकाएँ
श्रेणी:महादेवी वर्मा
हंस (संपादक प्रेमचंद)

**हंस** का प्रकाशन सन् 1930 ई० में बनारस से प्रारम्भ हुआ था। इसके सम्पादक मुंशी प्रेमचन्द थे। प्रेमचन्द के सम्पादकत्व में यह पत्रिका हिन्दी की प्रगति में अत्यन्त सहायक सिद्ध हुई। सन् 1933 में प्रेमचन्द ने इसका काशी विशेषांक बड़े परिश्रम से निकाला। वे सन् 1930 से लेकर 1936 तक इसके सम्पादक रहे। उसके बाद जैनेन्द्र और प्रेमचंद की पत्नी शिवरानी देवी ने संयुक्त रूप से इसका सम्पादन प्रारम्भ किया। हंस के विशेषांकों में *प्रेमचन्द स्मृति अंक*, *एकांकी नाटक अंक* 1938, *रेखाचित्र अंक*, *कहानी अंक*, *प्रगति अंक* तथा *शान्ति अंक* विशेष रूप से उल्लेखनीय रहे। जैनेन्द्र और शिवरानी देवी के बाद इसके सम्पादक शिवदान सिंह चौहान और श्रीपत राय उसके बाद अमृत राय और तत्पश्चात् नरोत्तम नागर रहे। बहुत दिनों बाद सन् 1959 में हंस का एक वृहत् संकलन सामने आया जिसमें बालकृष्ण राव और अमृत राय के संयुक्त सम्पादन में आधुनिक साहित्य एवं उससे सम्बन्धित नवीन मूल्यों पर विचार किया गया था। 

## सन्दर्भ

## इन्हें भी देखें
* हंस पत्रिका

श्रेणी:ऐतिहासिक हिन्दी पत्रिकाएँ
श्रेणी:प्रेमचंद
ज़माना पत्रिका

**ज़माना** कानपुर से प्रकाशित होने वाली प्रमुख उर्दू पत्रिका थी। इसके संपादक मुंशी दयानारायण निगम थे। प्रेमचंद की पहली कहानी *सांसारिक प्रेम और देशप्रेम* इसी पत्रिका में अप्रैल १९०७ में प्रकाशित हुई थी।
## सन्दर्भ


श्रेणी:प्रेमचंद
श्रेणी:उर्दू पत्रिकाएँ
दुनिया का सबसे अनमोल रतन (कहानी)

**दुनिया का सबसे अनमोल रतन** प्रेमचंद की पहली कहानी थी। यह कहानी कानपुर से प्रकाशित होने वाली उर्दू पत्रिका ज़माना में १९०७ में प्रकाशित हुई थी। यह प्रेमचंद के कहानी संग्रह सोज़े वतन में संकलित है।

## पात्र
*दिलफिगार
*दिलफरेब

## परिचय
इसमें दिलफरेब दिलफिगार से कहती है कि- "अगर तू मेरा सच्चा प्रेमी है, तो जा दुनिया की सबसे अनमोल चीज लेकर मेरे दरबार में आ।" उसे पहला रतन फाँसी पर चढ़ने वाले काले चोर की आँखों से टपका हुआ आँसू मिला किंतु दिलफरेब ने वह स्वीकार नहीं किया। वह दूसरा रतन प्रेमी तथा प्रेमिका की चिता की मुट्ठीभर राख लेकर दिलफरेब के दरबार में गया किंतु वह भी सबसे अनमोल रतन नहीं माना गया । खून का वह आखिरी कतरा जो वतन की हिफाजत में गिरे- दुनिया का सबसे अनमोल रतन माना गया।

## विशेषताएँ
इस कहानी में प्रेमचंद का देशप्रेम साफ झलकता है।

## इन्हें भी देखें
प्रेमचंद

## सन्दर्भ

श्रेणी:कहानी
श्रेणी:प्रेमचंद
जागरण साप्ताहिक

प्रेमचन्द हंस से संतुष्ट न थे। वे एक सप्ताहिक पत्र भी निकालना चाहते थे। अवसर मिलते ही उन्होंने विनोदशंकर व्यास से **जागरण** ले लिया और २२ अगस्त, १९३२ को उनके सम्पादकत्व में इसका पहला अंक निकला, किन्तु आर्थिक हानि के कारण उन्हें इसका अन्तिम अंक २१ मई, १९३४ को निकाल कर इसे बन्द करना पड़ा।
## सन्दर्भ


श्रेणी:प्रेमचंद
श्रेणी:समाचार पत्र
१९५९

**1959** ग्रेगोरी कैलंडर का एक साधारण वर्ष है।

## घटनाएँ
* 17 मार्च- तिब्बत में चीनी शासन के खिलाफ विद्रोह शुरू हुआ व दलाईलामा ल्हासा छोड़कर भारत पहुंचे।
* 31 मार्च- बौद्ध धर्मगुरु दलाई लामा को तिब्बत से निर्वासन के बाद भारत में शरण दी गई।
* २१ अगस्त - हवाई अमेरिका का पचासवाँ राज्य बना।
* 3 दिसंबर- भारत और नेपाल ने गंडक सिंचाई और विद्युत परियोजना के समझौते पर हस्ताक्षर किये।
* 13 दिसंबर- आर्क विशप वकारियोस साइप्रस के प्रथम राष्ट्रपति चुने गए।

## अज्ञात तारीख़ की घटनाएँ
## जन्म
* 11 जून - ह्यूज़ लॉरी
* 3 जुलाई - डेविड शोर
* १७ जुलाई - ज़रीना वहाब, हिंदी चलचित्र अभिनेत्री
* 29 जुलाई - संजय दत्त
* 24 दिसंबर - अनिल कपूर

## निधन
* 22 जनवरी - एलिज़ाबेथ मूर - भूतपूर्व अमरीकी महिला टेनिस खिलाड़ी

## बाहरी कड़ियाँ

श्रेणी:१९५९
श्रेणी:वर्ष